Viktoro Hortos pastatai Briuselyje

Viktoro Hortos pastatai Briuselyje () – keturi gyvenamosios paskirties pastatai, stovintys Briuselyje, Belgijoje, suprojektuoti belgų architekto Viktoro Hortos (1861–1947). Taselio viešbutis (1892–1893 m.) laikomas pirmuoju  art nouveau stiliaus pastatu Briuselyje ir kartu su trimis kitais, pagal V. Hortos projektus pastatytais namais nuo 2000 m. yra įtrauktas į UNESCO pasaulio paveldo sąrašą.Major Town Houses of the Architect Victor Horta (Brussels) unesco.org

Tarp kitų išlikusių įspūdingų V. Hortos šio stiliaus pastatų Briuselyje, neįtrauktų į pasaulio paveldą, paminėtini 1894 m. pastatytas viešbutis „Frison“, 1902 m. – viešbutis „Max Hallet“, 1908 m. – parduotuvė „Magasins Waucquez“, kurioje dabar įsikūręs Belgijos komiksų juostelių centras.

 Architektūra 

XIX a. pabaigoje V. Horta buvo vienas iš art nouveau stiliaus architektūros pradininkų. Jo projektams būdingas atviras aukštų išplanavimas, šviesos panaudojimas visame pastate, dekoratyvių linijų darna su pastato laikančiosiomis konstrukcijomis. Buvo naudojami plienas ir stiklas – tuomet naujos statybinės medžiagos. Racionaliai taikydamas metalines konstrukcijas, kai kurias atvirai matomas, kitas sumaniai paslėptas, V. Horta kūrė šviesias ir erdvias gyvenamąsias erdves, tiesiogiai pritaikytas prie gyventojų charakterio ir poreikių. Modernios inžinerinės, aprūpinimo sistemos užtikrino aukštą komforto lygį.

Keturi, pasaulio paveldo objektams priskiriami namai Briuselyje pastatyti remiantis aukštuomenės miesto namų ir didingų privačių vilų statybų tradicijomis. Pastatuose suderintos gyvenamosios ir reprezentacinės funkcijos, kurias užtikrina sumanus įvairių funkcinių zonų ir privažiavimo prie jų organizavimas. Šiuo tikslu V. Horta panaudojo dviejų korpusų pastato tipą: dvi dalys sujungtos stikliniu stogu su uždengta erdve, kuri gali būti panaudojama kaip žiemos sodas.

Interjerų dizainas išsiskiria idėjų gausa: dekoratyviniai motyvai sklandžiai pereina nuo mozaikinių grindų iki freskų, atsispindi kaltinės geležies puošybiniuose elementuose bei pagal užsakymą pagamintuose balduose. Vienu pagrindinių interjero akcentų, be šviestuvų, kitos įrangos, išlieka laiptai. Atkreipdamas dėmesį net į smulkiausias detales, tokias kaip atskiri patalpų elementai ar durų rankenų ir skambučių dizainas, V. Horta pasiekia harmoningą įspūdį, kurį daro tiek pastatas, tiek jo vidaus įranga.

Paveldo objektai
 Pavadinimas Nuotrauka Vieta InformacijaHôtel Tassel140pxPaul-Emile Jansonstraat 6Pastatytas 1892–1893 m.,vienas pirmųjų art nouveau pastatų.Hôtel Solvay140pxLouizalaan 224 Pastatytas 1895–1900 m.Hôtel van Eetvelde140pxPalmerstonlaan 4 Pastatytas 1895–1901 m.Horta Museum140pxAmerikaanse straat 23–25 Pastatytas 1898–1901 m.,veikia V. Hortos muziejus.

 Susiję pasaulio paveldo objektai 

 : Antoni Gaudí statiniai Barselonoje (1984)
 : Vičenca - Paladijaus miestas (1994)
 : Havras, Augusto Pereto perstatytas miestas (2005)
 : Jožės Plečniko kūriniai Liublianoje (2021)

 Šaltiniai

Kategorija:Modernizmo architektūra
Kategorija:Briuselis